4. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.13452 της 3/6 Φεβρ. 1969 (ΦΕΚ  Β' 91) Περί μεταφοράς μαθημάτων εις το επόμενον έτος σπουδών υπό των φοιτητών του Πανεπιστημίου Πατρών. Έχοντες υπ’ όψιν: α)τας διατάξεις της παρ. 5 της υπ’ αριθ. 107/1962 πράξεως του Υπουργικού Συμβουλίου κυρωθείσης δια του άρθρ. 1 του Ν.Δ. 4263/1962, 2)την υπ’ αριθ. Γ.Υ.Σ. 1280/67 (ΦΕΚ 345 τ.Β') και 3)την πρότασιν της Φυσικομαθηματικής Σχολής και της Διοικούσης Επιτροπής του Πανεπιστημίου Πατρών την διατυπωθείσαν κατά τας συνεδρίας αυτών της 22.1.69 και 25.1.69 αντιστοίχως, αποφασίζομεν: Άρθρ.1.-1)Οι φοιτηταί της Πολυτεχνικής Σχολής του Πανεπιστημίου Πατρών οι προσελθόντες εις τας τμηματικάς εξετάσεις κατά την εξεταστικήν περίοδον του Ιουνίου και λαβόντες εις άπαντα τα μαθήματα τον βαθμόν τουλάχιστον «καλώς 5» θεωρούνται επιτυχόντες. Οι μη προσελθόντες κατά την εξεταστικήν ταύτην περίοδον ως και οι αποτυχόντες εις άπαντα ή εις τινα μόνον μαθήματα επενεξετάζονται κατά την αμέσως επόμενην περίοδον του μηνός Σεπτεμβρίου. Οι κατά την εξεταστικήν ταύτην περίοδον προσελθόντες και λαβόντες εις άπαντα τα μαθήματα βαθμόν τουλάχιστον «καλώς 5» θεωρούνται επιτυχόντες. 2)Οι κατά την εξεταστικήν περίοδον του μηνός Σεπτεμβρίου αποτυχόντες εις δύο μαθήματα δικαιούνται να εγγράφωνται εις το επόμενον έτος σπουδών εξεταζόμενοι εις τα μαθήματα ταύτα κατά τας τμηματικάς εξετάσεις του έτους τούτου. Οι αποτυχόντες εκ νέου εις τα εκ του προηγουμένου έτους οφειλόμενα μαθήματα θεωρούνται αποτυχόντες και επανεγγράφονται εις το έτος σπουδών εις ο εγένετο η μεταφορά των μαθημάτων του προηγουμένου έτους. 31.Ζ.γ.3-4 Πολυτεχνική Σχολή Παν/μίου Πατρών 55 3)Οι κατά την δευτέραν εξεταστικήν περίοδον του μηνός Σεπτεμβρίου αποτυγχάνοντες εις πλείονα των δύο μαθημάτων δικαιούνται, όπως επανεγγραφώσιν άπαξ έτι εις το έτος καθ’ ο απερρίφθησαν, υποχρεούμενοι όπως επαναλαβώσι τα μαθήματα του έτους τούτου. Μετ’ απόφασιν της Σχολής λαμβανομένης κατόπιν αιτήσεως των ενδιαφερομένων φοιτητών, δύνανται ούτοι να απαλλαγώσι της φοιτήσεως και εξετάσεως εις α μαθήματα και και εργαστήρια έτυχον γενικού βαθμού τουλάχιστον 6. Εις περιπτώσεις απαλλαγής οι φοιτηταί διατηρούσι τους κεκτημένους αντιστοίχους βαθμούς. 4)Φοιτηταί επανεγγραφέντες εις το αυτό έτος σπουδών και αποτυχόντες εις τάς τμηματικάς εξετάσεις του έτους τούτου αποκλείονται των περαιτέρω σπουδών εις την Πολυτεχνικήν Σχολήν του Πανεπιστημίου, εκτός εάν κατόπιν αιτήσεως αυτών και μετά ητιολογημένην γνώμην της Σχολής η Σύγκλητος ή η Διοικούσα Επιτροπή ήθελεν επιτρέψει, κατά την απόλυτον αυτής κρίσιν την εκ νέου επανεγγραφήν αυτών, εις το αυτό έτος σπουδών. Άρθρ.2.-Φοιτηταί της Φυσικομαθηματικής Σχολής του ανωτέρω Πανεπιστημίου αποτυγχάνοντες κατά τας τμηματικάς αυτών εξετάσεις εις έν μόνον μάθημα δικαιούνται να εγγράφωνται εις το επόμενον έτος σπουδών εξεταζόμενοι εις το μάθημα τούτο κατά τας τμηματικάς εξετάσεις του έτους τούτου. Οι αποτυγχάνοντες εκ νέου εις το εκ του προηγουμένου έτους οφειλόμενον μάθημα θεωρωρούνται αποτυχόντες και επανεγγράφονται εις το αυτό έτος σπουδών. Φοιτηταί της αυτής Σχολής αποτυγχάνοντες κατά τας τμηματικάς εξετάσεις, του προτελευταίου έτους σπουδών εις 2 μαθήματα του έτους τούτου δικαιούνται να εγγράφωνται εις το τελευταίον έτος σπουδών υποχρεούμενοι όπως εξεταστούν εις τα μαθήματα ταύτα ομού μετά των επί πτυχίω εξεταζομένων μαθημάτων. Η παρούσα δημοσιευθήτω δια της Εφημερίδος της Κυβερνήσεως.